CELEX: 32022R0005
Language: sl
Date: 2022-01-04 00:00:00
Title: Izvedbena uredba Komisije (EU) 2022/5 z dne 4. januarja 2022 o tristopetindvajseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida

5.1.2022   
               
               
                  SL
               
               
                  Uradni list Evropske unije
               
               
                  L 1/9
               
            
         IZVEDBENA UREDBA KOMISIJE (EU) 2022/5
         z dne 4. januarja 2022
         o tristopetindvajseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida (1), ter zlasti člena 7(1)(a) in člena 7a(1) Uredbe,
         ob upoštevanju naslednjega:
         
                     (1)
                  
                  
                     Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
                  
               
                     (2)
                  
                  
                     Odbor za sankcije Varnostnega sveta Združenih narodov je 29. decembra 2021 sklenil dodati dva vnosa na seznam oseb, skupin in subjektov, za katere velja zamrznitev sredstev in gospodarskih virov.
                  
               
                     (3)
                  
                  
                     Prilogo I k Uredbi (ES) št. 881/2002 bi bilo zato treba ustrezno spremeniti.
                  
               
                     (4)
                  
                  
                     Da se zagotovi učinkovitost ukrepov iz te uredbe, bi morala ta uredba začeti veljati takoj –
                  
               SPREJELA NASLEDNJO UREDBO:
         
            Člen 1
            Priloga I k Uredbi (ES) št. 881/2002 se spremeni v skladu s Prilogo k tej uredbi.
         
         
            Člen 2
            Ta uredba začne veljati na dan objave v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 4. januarja 2022
            
               
                  Za Komisijo
               
               
                  v imenu predsednice
               
               
                  generalni direktor
               
               
                  Generalni direktorat za finančno stabilnost, finančne storitve in unijo kapitalskih trgov
               
            
         
         
            (1)  UL L 139, 29.5.2002, str. 9.
      
      
         
            PRILOGA
            
                        (1)
                     
                     
                        V Prilogi I k Uredbi (ES) št. 881/2002 se pod naslov „Fizične osebe“ doda naslednji vnos:
                        „Ashraf Al-Qizani (izvirna pisava: أشرف القيزاني) (tudi (zanesljivo): (a) Ashraf al-Gizani; (b) Abu ‘Ubaydah al-Kafi; (c) Achref Ben Fethi Ben Mabrouk Guizani; (d) Achraf Ben Fathi Ben Mabrouk Guizani). Datum rojstva: 5.10.1991. Kraj rojstva: El Gouazine, Dahmani, Governorate of Le Kef, Tunizija. Državljanstvo: tunizijsko. Nacionalna identifikacijska št.: 13601334, Tunizija. Druge informacije: vodilni član Islamske države Iraka in Levanta (ISIL), ki je v Iraku navedena kot Al-Kaida. Rekrutiran je bil za ISIL in je posameznikom prek spletnega videoposnetka dajal navodila za izvedbo terorističnih dejanj. Datum določitve iz člena 7d(2)(i): 29.12.2021.“
                     
                  
                        (2)
                     
                     
                        V Prilogi I k Uredbi (ES) št. 881/2002 se pod naslov „Pravne osebe, skupine in entitete“ doda naslednji vnos:
                        „Jund Al-Khilafah in Tunisia (JAK-T) (izvirna pisava: جند الخلافة في تونس) (tudi: (a) ISIL-Tunisia; (b) ISIL-Tunisia Province; (c) Soldiers of the Caliphate; (d) Jund al-Khilafa; (e) Jund al Khilafah; (f) Jund al-Khilafah fi Tunis; (g) Soldiers of the Caliphate in Tunisia; (h) Tala I Jund al-Khilafah; (i) Vanguards of the Soldiers of the Caliphate; (j) Daesh Tunisia; (k) Ajnad). Druge informacije: ustanovljena je bila novembra 2014. Povezana z Islamsko državo Iraka in Levanta (ISIL), ki je v Iraku navedena kot Al-Kaida. Datum določitve iz člena 7d(2)(i): 29.12.2021.“